
                                 אגודת התעופה הכללית בישראל
Israel Association of General Aviation

פרוטוקול  ישיבת ועד 4.6.08  98/08

נוכחים: ירון אפרת, רותי ריכטר, דוד גורודצקי, אלן קובל, יורם אבטבי, נתן שרון, תמיר רון, דב לבנון, משה אקלר
סדר יום:

1. אישור פרוטוקול 96/08 מיום 26.3.08
2. פרסום עסקים של חברים בניוזלטר חודשי. כן או לא? 
3. עלון חדש לאגודת התעופה – מירב 
4. כנס בטיחות שנתי 2.7– יורם אבטבי
5. דוח תקציב רבעוני – נתן שרון
6. הוועד לשמירת זכויות טייסים – דיווח
7. תאום וקבלת אישור  לטיסה הנוחתת וממריאה מנתב"ג – נתן שרון
8. "נתיבים נוספים" – תמיר רון
9. בעיות באתר – רישום חברים – משה אקלר
10. מטס תורכיה מאי 2008

מהלך הישיבה:

1. אישור פרוטוקול 96/08 מיום 26.3.08
החלטה: הפרוטוקול אושר פה אחד.

2. פרסום עסקים של חברי אגודה בניוזלטר חודשי. כן או לא? 
האגודה תיזום הפצת ניוזלטר פרסומי של חברי האגודה המעוניינים בכך. הפרסום הראשון יהיה ללא חיוב ולפי ההיענות נקבע את המשך המהלכים. מירב תפיץ מייל לכל חברי האגודה לגבי הפרסום ותציע לחברים לפרסם את עסקיהם.

3. עלון חדש לאגודת התעופה
מירב הציעה להכין עלון חדש לאגודה, שישא אוריינטציה שיווקית יותר, צבעוני, דו-לשוני. תופק גרסה מודפסת + גרסת אינטרנט. העלון מיועד לחלוקה לחברים קיימים, חברים פוטנציאליים וכו'. עלות הפקת העלון: כ-3000 ₪ ל-2000 יחידות. 
החלטה: ברוב כמעט מוחלט (מלבד משה אקלר) נדחתה ההצעה. כתחליף משה הציע להכין לאגודה מצגת מכובדת, שאפשר יהיה להציג אותה לכל מיני גופים. הצעתו התקבלה ברמה העקרונית.

4. כנס בטיחות שנתי 2.7– יורם אבטבי
הכנס יתקיים במנחת ראשל"צ. עד אמצע יוני יושלם סדר היום, וההזמנה תופץ לחברים ולשאר האורחים שהאגודה מעוניינת להזמינם לכנס.
5. דוח תקציב רבעוני – נתן שרון
נתן שרון הכין בעזרתה של מירב דו"ח שלישון ראשון של שנת 2008. דוד גורודצקי ומשה אקלר מונו לבדוק את נתוני התקציב והספורט לשנים 2006-2008 ועד בכלל. מצ"ב הדוח.

6. דיווח – ועדת לשמירת זכויות הטייסים
נתן מדווח שלאחרונה קוימו שלוש פגישות:
2. עם מנכ"ל רשות שדות התעופה, קובי מור
3. עם מיח"ה, אל"מ משה מנור
4. עם מפקד גף שירותי מסלול בבסיס פלמחים, סרן רועי פריש

7. תאום וקבלת אישור  לטיסה הנוחתת וממריאה מנתב"ג – נתן שרון
נתן מדווח שיש שינוי בנהלים. יש צורך לבקש אישור מראש 48 שעות לפני הטיסה.

8. "נתיבים נוספים" – תמיר רון
9. 
נושא זה קשור לחיל האוויר. בישיבות העתידיות עם חיל האוויר יעלו נושאים אלה לדיון אופרטיבי.


10. בעיות ברישום חברים באתר – משה אקלר
תמיר ייצור קשר עם יגאל. יחד ימצאו פתרונות לבעיה ויגישו לוועד הצעות לשדרוג האתר.

11. מטס תורכיה מאי 2008
ארגון ויזמה של החברים מישראל. המשתתפים הישראלים נתקלו בקשיים רציניים בכל הקשור לבירוקרטיה התורכית ונחלו אכזבות בנושא הזה. 
המסקנה: במטסים בחו"ל יש לחבור לאגודות התעופה המקומיות בחו"ל ולתכנן את המטסים יחד אתן.

